বেবিবাম্প নিয়ে কিয়ারা মেট গালায় প্রথম ভারতীয় অভিনেত্রী হিসেবে ইতিহাস তৈরি করলেন!

ওয়েব ডেস্ক: নিউ ইয়র্ক সিটি আইকনিক মেট্রোপলিটন মিউজিয়াম অফ আর্টে(The Metropolitan Museum of Art,New York) অনুষ্ঠিত হয়ে গেল ‘মেট গালা ২৫'(Met Gala 25)। হলিউডের সবথেকে বড় ফ্যাশন শো-এর রাতে প্রথমবার বেবিবাম্প(Baby Bump) নিয়ে রেড কার্পেটে দর্শকদের সামনে হাজির হলেন ভারতীয় অভিনেত্রী কিয়ারা আদবানি(Kiara Advani)।প্রসঙ্গত, এই প্রথম কোন ভারতীয় অভিনেত্রী অন্তঃসত্ত্বা অবস্থায় বিশ্বমানের এই ফ্যাশন ইভেন্টে যোগ দিয়ে নতুন ইতিহাস তৈরি করলেন।

আরও পড়ুন:মেট গালায় উজ্জ্বল ভারতীয় তারকারা

অন্যান্য বছরের মতো এবারও মেট গালায় বসেছিল চাঁদের হাট। প্রথম ভারতীয় পুরুষ হিসেবে মেট গালায় বলিউড বাদশা। মেট গালায় (Met Gala 2025) শাহরুখ (Shah Rukh Khan)-প্রিয়াঙ্কার লুকে মুগ্ধ অনুরাগীরা। রয়্যাল পাঞ্জাবি লুকে মেট গালায় দেখা গেল দিলজিত্‍ দোসাঞ্জকে (Diljit Dosanjh)।
ভারতীয় ডিজাইনের গৌরভ গুপ্তার স্টাইলিশ পোশাকে ফ্যাশনিস্তা কিয়ারার উজ্জ্বল উপস্থিতি ছিল দেখার মতো। ডিজাইনার গৌরভের একটি কাস্টম কৌচার বেছে নিয়েছিলেন তিনি। ‘টেইলর্ড ফর ইউ’ ড্রেস কোড ছিল অভিনেত্রীর। কালো গাউনে অসাধারণ লাগছিল বলিউড অভিনেত্রীকে। সোনালি ব্রেস্ট প্লেটের ব্যবহারে তা যেন অন্যরকম সৌন্দর্য ক্যারি করছিল। ঢেউ খেলানো চুলের স্টাইল অন্য মাত্রা এনে দিয়েছিল।

প্রসঙ্গত ২০১৭ সালে প্রিয়াঙ্কা চোপড়ার হাত ধরেই এই বিশ্বমানের ফ্যাশন ইভেন্ট এ দেশে চর্চার বিষয় হয়ে দাঁড়িয়েছিল। পরবর্তীকালে অবশ্য দীপিকা পাডুকোন আলিয়া ভাটরাও রেড কার্পেটে দর্শকদের যথেষ্ট নজর কেড়েছেন।
এই আন্তর্জাতিক ফ্যাশন ইভেন্টে যোগ দিতে দিন আগেই স্বামী অভিনেতা সিদ্ধার্থ মালহোত্রার সঙ্গে নিউইয়র্ক পৌঁছে গিয়েছিলেন কিয়ারা। ভারতীয় সময় সোমবার গভীর রাতে কিরাকে মাতৃত্বের লাবণ্যে পরিপূর্ণ দুটি সরাতে দেখা গেল মেট গালার লাল কার্পেটে। কিয়ারার একটি সূত্র জানাচ্ছে যে নারীত্বের উদযাপনের জন্যই ডিজাইনার কিয়ারার জন্য বিশেষ পোশাক ডিজাইন করেছিলেন। বিশেষভাবে উল্লেখযোগ্য যে এই পোশাকের মাধ্যমেই প্রয়াত ফ্যাশন আইকন আন্দ্রেঁ লিও তালেকে শ্রদ্ধার্ঘ্য জানিয়েছেন ডিজাইনার গৌরব গুপ্তা এবং কিয়ারা আদবানি। কিয়ারার সাজপোশাকে ফুটে উঠেছিল ভারতীয় আভিজাত্যের সঙ্গে পশ্চিমী সংস্কৃতির মেলবন্ধন। বেবি বাম্প নিয়ে মেট গলায় চেহারার ডেবিউতে যথেষ্ট খুশি আর এক বলিউড অভিনেত্রী ক্যাটরিনা কাইফ।